На основу члана 13. Закона о подстицајима у пољопривреди и руралном развоју ("Службени гласник РС" број 10/13, 142/14, 103/15, 101/16, 35/2023 и 92/2023), члана 20. става 1. тачке 9. Закона о локалној самоуправи (,,Сл.гласник РС“, бр.129/2007, 83/2014-др.закон, 101/2016-др.закон, 47/2018 и 111/2021 – др. закон), Програма подршке за спровођење пољопривредне политике и политике руралног развоја општине Димитровград у 2024. години („број 06-117/2024-17/5-12-4 од 15.05.2024.године), и члана 63.Статута oпштине Димитровград („Сл. лист општине Димитровград“, бр. 6/19), Oпштинско Веће општине Димитровград, на седници одржаној дана године донело је

**П Р А В И Л Н И К**

**O ДОДЕЛИ РЕГРЕСА ЗА РЕПРОДУКТИВНИ МАТЕРИЈАЛ – ВЕШТАЧКО ОСЕМЕЊАВАЊЕ КРАВА**

**ОПШТЕ ОДРЕДБЕ**

**Члан1.**

 Правилником о додели регресa за репродуктивни метеријал – вештачко осемењавање крава (у даљем тексту: Правилник), прописује се намена средстава, поступак додељивања средства, критеријуми за доделу средстава и друга питања значајна из Програма подршке за спровођење пољопривредне политике и политике руралног развоја за Општину Димитровград у 2024. години (у даљем тексту: Програм).

 Програм подршке за спровођење пољопривредне политике и политике руралног развоја за Општину Димитровград у 2024. усвојила је СО Димитровград.

**ВИСИНА И НАЧИН ДОДЕЛЕ ПОДСТИЦАЈНИХ СРЕДСТАВА**

**Члан2.**

За реализацију инвестиције 100.1 Регрес за репродуктивни материјал (вештачко осемењавање) предвиђено је укупно ‒ 1.400.000,00 динара.

Средства из става 1. овог члана додељиваће се путем конкурса који се објављује у „Службеном листу Општине Димитровград”, на огласној табли Општине Димитровград, путем електронских медија, као и на интернет страници Општине Димитровград (у даљем тексту: Конкурс).

Конкурс је отворен до **утрошка средстава**, а закључно са 15.12.2024. године.

* Захтеви за приплодна грла осемењена у периоду од 01.12.2023.год. до 30.11.2024.год. предају се на писарници или услужном центру Општинске управе Димитровград до 15.12.2024. год.

Средства за подршку инвестиција ‒ према Правилнику и по Конкурсу ‒ додељују се бесповратно.

Регрес се додељује на основу рачуна (картона за вештачко осемењавање крава) након првог осемењавања јунице/краве. Регрес се исплаћује једнократно у току године за осемењено грло.

* Регрес се додељује на основу рачуна (картона за вештачко осемењавање крава) за осемењавање јунице/краве у текућој години. Максимални регрес за репродуктивни материјал за вештачко осемењавање крава је 3.000,00 динара – за осемењавање јуница и плоткиња из широке популације и осемењавање уматичених плоткиња и приплодног подмладка симентаслке расе и 3.000,00 динара – за осемењавање уматичених плоткиња и приплодног подмладка холштајн - фризијске расе.

 Потенцијални корисник подстицајних средстава има право да поднесе више захтева у оквиру средстава планираних за регрес за репродуктивни материјал за вештачко осемењавање.

**ПРАВО НА УЧЕШЋЕ НА КОНКУРСУ**

**Члан 3.**

 Право на подстицаје остварују физичка лица (носиоци газдинства) која су уписана у Регистар пољопривредних газдинстава и налазе се у активном статусу.

**УСЛОВИ ЗА УЧЕШЋЕ НА КОНКУРСУ**

**Члан 4.**

1. Подносилац пријаве је регистровано пољопривредно газдинство у складу са Правилником о упису у регистар пољопривредних газдинстава, промени података и обнови регистрације, електронском поступању, као и о условима за пасиван статус пољопривредног газдинства („Сл. гласник РС“, бр. 25/2023, 110/2023, 3/2024 и 34/2024), са активним статусом на територији општине Димитровград;
2. Подносилац пријаве нема неизмирене доспеле пореске обавезе према Општини Димитровград, као и друге неизмирене обавезе према Општини Димитровград и јавним предузећима чији је оснивач Општина Димитровград;
3. У случају подношења захтева за доделу регрес за репродуктивни материјал корисник мора да испуни доспеле обавезе по раније одобреним инвестицијама финансираним из средстава буџетског Фонда за развој пољопривреде и руралног подручја општине Димитровград и према другим фондовима Општине Димитровград;
4. Корисник који подноси захтев, не сме користи подстицаје по неком другом основу (субвенције, подстицаји, донације) за исту намену, односно да иста инвестиција није предмет другог поступка за коришћење подстицаја.

**СПЕЦИФИЧНИ УСЛОВИ ЗА УЧЕШЋЕ НА КОНКУРСУ**

**Члан 5.**

За реализацију ове мере корисник је у обавези да испуни само опште критеријуме.

**ПОТРЕБНА ДОКУМЕНТАЦИЈА**

**Члан 6.**

Документација која се подноси на Конкурс:

1. Читко попуњен образац пријаве са обавезним потписом (са изјавом о прибављању докумената о којој се води службена евиденција). За регресирање репродуктивног материјала за вештачко осмењавање крава на фарми уз образац корисник предаје и списак који садржи ID бројеве осемењених крава по први пут у току текуће године, разврстане по месецима, и имена бикова чије је семе коришћено. Списак мора да је потписан и печатом оверен од стране ветеринарске службе са којом фарма има потписан уговор о вештачком осемењавању за текућу годину;
2. Фотокопија личне карте или очитана чипована лична карта носиоца регистрованог пољопривредноггаздинства;
3. Доставити из Регистра пољопривредних газдинстава следећа документа:
* Потврда о статусу у регистру пољопривредних газдинстава;
* Извод из РПГ – подаци о пољопривредном газдинству;
* Извод из регистра РПГ – животиње;

 Документа из Регистра пољопривредних газдинства нестарија од 30 дана;

1. Доказ о измиреним доспелим пореским обавезама за подносиоца пријаве, као и доказ о измиреним обавезама према јавним предузећима чији је оснивач Општина Димитровград;
2. Картон за вештачко осемењавање крава, издат од стране овлашћеног извршиоца вештачког осемењавања;
3. Потврду за уматичена грла и приплодни подмладак, издату од селекцијке службе;
4. Уговор о вештачком осемењавању потписан између власника фарме и извршиоца, важећи за текућу годину – за регресирање репродуктивног материјала за вештачко осмењавање крава на фарми.

Подносилац пријаве треба да се изјасни на обрасцу који је саставни део пријаве о томе дали ће документацију наведену под редним бројем 4. прибавити сам или ће Општина Димитровград по службеној дужности од надлежних органа прибављати податке о чињеницама о којима се води службена евиденција у складу са законом који уређује општи управни поступак.

Комисија задржава право да поред наведених затражи и друга документа.

Након расписивања Конкурса подносилац захтева подноси потребну документацију и прописани образац на писарници Општинске управе општине Димитровград или у услужном центру и иста се упућује организационој јединици надлежној за пољопривреду и рурални развој.

**ПОСТУПАЊЕ СА НЕПОТПУНИМ ПРИЈАВАМА**

**Члан 7.**

За подносиоце непотпуних пријава, Општина Димитровград по службеној дужности од надлежних органа прибавља податке о чињеницама о којима се води службена евиденција у складу са законом који уређује општи управни поступак, а за осталу документацију ће бити позвани да допуне у року од пет (5) дана од дана пријема позива.

Уколико подносиоци непотпуних пријава у року из претходног става не допуне документацију, пријава ће бити одбијена као непотпуна.

Пријаве које су допуњене биће разматране тек након достављања документације која је тражена позивом из става 1. овог члана.

Неће се разматрати пријаве које су: поднела лица која немају право да учествују на Конкурсу; поднете након истека рока који је прописан Конкурсом; поднете за трошкове које нису предмет Конкурса.

**ОДЛУЧИВАЊЕ О ДОДЕЛИ СРЕДСТАВА**

**Члан8.**

Организациона јединица надлежна за пољопривреду и рурални развој у складу са Правилником, доноси Решење о испуњености услова за доделу регреса за репродуктивни материјал за вештачко осемењавање крава.

Резултати Конкурса биће објављени на огласној табли Општине Димитровград и на Сајту општине Димитровград.

**ПОСТУПАЊЕ С ПРИЈАВАМА КОЈЕ СУ ОДБИЈЕНЕ/ОДБАЧЕНЕ**

**ИЛИ НИСУ У ПОТПУНОСТИ ПРИХВАЋЕНЕ**

**Члан 9.**

Организациона јединица надлежна за пољопривреду и рурални развој у складу са Правилником, доноси решење за подносиоце пријава којима су пријаве одбијене/одбачене или нису у потпуности прихваћене са образложењем и поуком о правном средству.

**ПРАВО ПРИГОВОРА**

**Члан 10.**

Поред наведених лица из члана 9. Правилника , право приговора има и сваки незадовољни подносилац пријаве, којем су одобрена средства.

Приговор се улаже организационој јединици надлежној за пољопривреду и рурални развој у року од три (3) дана од достављања појединачног решења, односно најкасније у року од 7 дана од дана објављивања на огласној табли Општине Димитровград.

Општинско веће општине Димитровград одлучује о приговору у року од седам (7) дана од пријема приговора.

Општинско веће општине Димитровград може да одбаци приговор као неблаговремен, недозвољен, поднет од стране неовлашћеног лица, да га усвоји у потуности или делимично или да одбије приговор као неснован.

О приговору се одлучује решењем.

**УГОВОР О ДОДЕЛИ СРЕДСТАВА**

**Члан 11.**

Након истека рока за приговор на донето решење, председник општине закључује уговор о додели средстава са корисником, којим се регулишу права и обавезе уговорних страна.

**ИСПЛАТА ПОДСТИЦАЈНИХ СРЕДСТАВА**

**Члан 12.**

 Средства се додељују бесповратно, по редоследу пристиглих пријава до утрошка опредељених средстава.

Бесповратна средства ће се исплаћивати у складу с приливом средстава у буџет Општине Димитровград.

**ПРАЋЕЊЕ ИЗВРШАВАЊЕ УГОВОРА**

**Члан 13.**

Административну контролу, односно испуњеност обавеза из уговора прати и контролише надлежна организациона јединица за послове пољопривреде и руралног развоја Општинске управе Општине Димитровград.

**ЗАВРШНЕ ОДРЕДБЕ**

**Члан 14.**

Правилник ступа на снагу наредног дана од дана објављивања у Службеном листу Општине Димитровград.

Број:

У Димитровграду,

дана

**ОПШТИНСКО ВЕЋЕ ОПШТИНЕ ДИМИТРОВГРАД**

 ПРЕДСЕДНИК

\_\_\_\_\_\_\_\_\_\_\_\_\_\_\_\_

 Владица Димитров